Folketing
2006-05-17

En efterlæsning af det, som statsministeren har sagt her i dag, vil bekræfte, at statsministeren end ikke har været i nærheden af at give et svar. Hvis statsministeren mener, at jeg er for tungnem til at opfatte statsministerens første svar, vil statsministeren så ikke udvise den høflighed over for en, der måske ikke er helt så kvik, som han selv er, i kort form at gentage svaret på det spørgsmål, som jeg nu har stillet en række gange, og hvor statsministeren hver gang har henvist til sit tidligere svar, som jeg aldrig har hørt?